རབ་གནས་དཀྱིལ་འཁོར་སྦྱིན་སྲེག་དང་།
སློབ་མ་སྡུད་དང་འཆད་པ་རྣམས།།ཡུལ་དེར་བླ་མ་གནས་པ་ན།།རྗེས་མ་གནང་བར་མི་བྱའོ།།ཞེས་སློབ་དཔོན་གྱི་བྱ་བ་སྲུ་གསུང་ཐུགས་རྟེན་ལ་རབ་གནས་སྒྲུབ་པ་དང་།དཀྱིལ་འཁོར་སྲུབ་པ་ཆེན་པོའི་སློབ

དཔོན་དང་།ལས་བཞིའི་སྦྱིན་སྲེག་གི་བྱ་བ་དང་།འཁོར་སློབ་མཱ་སྡུད་ཅིང་དབང་བསྐུར་བ་དང་ཆོས་འཆད་པ་ལ་སོགས་པ་མཆོག་གི་སྤྱོད་པ་རྣམས་ཀྱང་།ཡུལ་དེར་བླ་མ་བཞུགས་ཤིང་གནས་པཱ་ན།སློབ་མས
འུཞུལུས་ཏེ་བླ་མས་རྗེས་སུ་གནང་ན་བྱར་རུང་གི།མཱ་གནང་བར་མི་བྱ་སྟེ་བླ་མའི་བྱ་བ་ཁོ་ན་ཡིན་པའི་ཕྱིར།དགོངས་འདུས་ལས།ཆོས་དང་དབང་བསྐུར་རབ་གནས་དང་།།སྦྱིན་སྲེག་ལ་སོགས་ཞུས་ཏེ་བྱ།།ཞེས་དང་།
རྒྱུད་དོན་མདོར་བསྡུས་པ་ལས་ཀྱང་།རང་ཉིད་ཡོན་ཏན་བསམ་ཡོས་ཀྱང་།།བླ་མས་རྗེས་སུ་མ་གནང་ན།།ཁ་རོག་འདུག་ལ་མཁས་པ་དང་།།གྲུབ་པའི་སྤྱོད་པ་ཐམས་ཅད་སྤང་།།ཞེས་སོ།།གཞན་གྱིས
རང་ལ་འབུལ་ཡོན་དང་བཀུར་སྟི་སོགས་ཀྱང་དང་དུ་བླང་ཞིང་བདག་གིར་བྱེད་མི་འོས་པའི་ཚུལ།སྤྱན་འབྱེད་སོགས་ལས་ཅི་ཐོབ་པ།།དེ་ཀུན་བླ་མ་དག་ལ་འབུལ།།དེ་ཡིས་བསྟབས་པ་བླངས་ནས་ནི།།གཞན
དག་ལ་ནི་ཅི་བདེར་བྱ།།ཞེས་ཤེས་རིག་གི་ཡོན་ཏན་གང་རུང་གིས་གཞན་དག་གསལ་བར་བྱས་པ་སྟེ།ཁྱད་པར་དམ་པའི་ཆོས་ཀྱི་སྒོ་ནས་གཞན་མི་ཤེས་པ་དག་ལ་ཐོས་བསམ་གྱི་སྤྱན་འབྱེད་ཅིང་ཤེས་རབ་ཀྱི་སྣང
བ་ཐོབ་པར་བྱས་པ་སོགས་ལས་ཡོན་ཅི་དང་ཅི་ཐོབ་པ།།དེ་ཀུན་རང་གི་བླ་མ་དག་ལ་དྲིན་གཟོ་བའི་ཆེད་དུ་འབྲུལ་བ་དང་།བླ་མ་དེ་ཡིས་རང་ལ་རྙེད་པ་བསྟབས་ཤིང་གནང་བ་ནའང་གུས་པའི་ཚུལ་གྱིས་བླངས་ནས་ནི།།

རང་གིས་སྤྱོད་པའམ་གཞན་བླ་མ་ལ་གུས་པའི་ཞབས་ཏོག་ཅན་དག་ལྔ་ནི་སྟེར་བ་སོགས་དགོས་དབང་དང་བསྟུན་ཏེ་ཙཱི་བ་དེར་བུ་ལ་འབྱོར་པས་མི་དྲེགས་པར་སྡུག་སྲན་བསྐྱེད་དགོས་སོ།།བླ་མའི་
སློབ་མ་སློབ་མར་མིན།།སློབ་མའང་བླ་མའི་མདུན་དུ་མིན།།བསྙེན་བཀུར་དག་དང་ལྡང་བ་དང་།།ཕྱག་སོགས་བྱེད་པ་བཟློག་པར་བྱ།།ཞེས་བླ་མའི་སློབ་མ་དག་རང་གིས་ཁ་དྲང་བས་སློབ་མར་བྱ་བ་མིན་ཏེ།།
དགོངས་འདུས་ལས།འཁོར་རྣམས་སློབ་མར་མི་བསྡུ་ལ།།ཞེས་སོ།།དེ་ལྟར་བླ་མའི་སློབ་མ་ཁ་དྲང་བ་མ་ཡིན་པར་རང་གི་འཁོར་དང་སློབ་མ་ཡིན་ནའང་བླ་མའི་མདུན་དུ་བསྡུ་བར་རིགས་པ་མིན་ལ།དེ་བཞིན་དུ
གཞན་གྱིས་རང་ལ་བསྙེན་བཀུར་བྱེད་པ་དག་དང་།གུས་པས་ལྡང་བ་དང་།ཕྱག་དང་རིམ་གྲོ་སྲི་ཞུ་སོགས་ཆེ་བ་ཀྱག་བྱེད་པ་བྱུང་ནའང་དང་དུ་མི་བླང་བར་བཟློག་ནས་དམན་པའི་ས་བཟུང་བཞིན་བླ་མའི་མདུན་དུ
གནས་པར་བྱའོ།།སློབ་དཔོན་ལ་ནི་གང་འབུལ་དང་།།བླ་མས་ཀྱང་ནི་གང་སྩལ་པ།།དེ་ལ་བཏུད་དེ་ལག་གཉིས་ཀྱིས།།བློ་དང་ལྡན་པས་བླང་བར་བྱ།།ཞེས་རང་གཞན་གྱིས་སློབ་དཔོན་ལྔ་ནི་མཆོད་པའི
དངོས་རྫས་གང་དང་གང་འབུལ་བ་དེ་དག་ལག་གཉིས་ཀྱིས་བཏེག་སྟེ་གུས་པ་དང་བཅས་འབུལ་དགོས་པ་དང་།བླ་མས་ཀྱང་ནི་རང་གཞན་ལ་དབང་རྫས་སོགས་གནད་སྦྱིན་གང་དང་ག་སུལ་པ་དེ་དང་དེ་དག་ལེན་པ

ན་བླ་མ་ལ་གུས་པར་བཏུད་དེ་ལག་པ་གཉིས་ཀ་གྱེན་བསྟན་གྱིས།བློ་དང་ལྡན་པའི་སློབ་མས་ལེགས་པར་བླང་བར་བྱའོ།།དེ་ལྟར་རྟག་ཏུ་གུས་པའི་བརྟུལ་ཞུགས་ལ་བརྩོན་དགོས་ཚུལ་ཡང་།དྲན་པ་བརྗེད
མེད་གྱུར་པ་དང་།།རང་གི་ཀུན་སྤྱོད་ལ་བརྩོན་པས།།སྤུན་གྱི་རང་སྤྱོད་ལས་འདས་པ།།དགའ་བས་ཕན་ཚུན་བཟློག་པར་བྱ།།ཞེས་རང་གི་ཀུན་སློང་དྲན་པ་བརྗེད་མེད་དང་ཤེས་བཞིན་བག་ཡོད་སོགས
བརྟན་པོར་གྱུར་པ་དང་།དེའི་དབང་གིས་བླ་མ་ལ་བསྟེན་ཚུལ་རུང་གི་ཀུན་སྤྱོད་གཙང་མ་ལ་བརྩོན་བཞིན་པས་ནི་གཞན་ལའང་བསྐུལ་བར་རིགས་ཏེ།དམ་ཚིག་གཅིག་པའི་རྡོ་རྗེའི་སྤུན་གྲོགས་རྣམས་ཀྱི་རང
རླུརང་གི་གུས་པའི་ཀུན་སྤྱོད་ལས་འདས་པར་གྱུར་བུ་མཐོང་ན།འཇམ་པོའི་ཚིག་གིས་ཡིད་མི་འཁྲུགས་པར་དགའ་བར་བྱེད་པའི་སྒོ་ནས།སྐྱོན་བསལ་བ་དང་ཡོན་ཏན་ལ་བཀོད་པས་སྐྱོན་ཡོན་ཕན་ཚུན་གོ
བཟློག་པར་བྱ་སྟེ་བླ་མ་དགྱེས་པར་འགྱུར་བའི་ཕྱིར་རོ།།དེ་ལྟར་རྟག་ཏུ་བརྩོན་ནའང་རེས་འགར།ན་བས་བླ་མའི་བྱ་བ་ལ།།བཏུད་དེ་རྗེས་མ་གནང་བར་ཡང་།།བཀག་པ་རྣམས་ནི་སྤྱད་བྱས་ཀྱང་།།དགེ
སེམས་ལྡན་ལ་སྡིག་མི་འགྱུར།།ཞེས་རང་ལ་ནད་ཀྱིས་ཐེབས་ཏེ་ན་བའི་སྐབས་སུ་ནི་བླ་མའི་ཞབས་ཏོག་གི་བྱེ་བ་ལཱ་ཇི་མི་སྙམ་མ་ཡིན་པར།རབ་ཏུ་བཏུད་དེ་གུས་འདུན་ཡོད་བཞིན་དུ།རེ་ཞིག་བཤོལ

བ་སོགས་རྗེས་སུ་མ་གནང་བ་ལ་ཡང་།ནད་ཀྱི་སྟོབས་ཀྱིས་གུས་པ་ཆེར་མ་ནུས་པས་སྟན་ལ་ཉལ་བ་སོགས་ལུས་ཀྱི་ཀུན་སྤྱོད་བཀླག་པ་རྣམས་ལས་ནི་འགའ་ཞིག་སྤྱད་པར་བྱས་ཀྱང་།།
སེམས་ཀྱིས་གུས་པ་མི་བཏང་བས་ན་དགེ་སེམས་ལྡན་ལ་སྡིག་པར་མི་འགྱུར་ཏེ།ཇི་སྐད་དུ།སེམས་དགེ་བ་ལ་ཉེས་པ་མེད།།ཅེས་པ་ལྟར་རོ།།བཞི་པ་དོན་བསྡུ་བ་ནི།འདི་མང་སྨྲ་བ་ཅི་ཞིག་དགོས།།།
བླ་མ་དགྱེས་བྱེད་གང་ཡིན་བྱ།།མི་མཉེས་བྱེད་ཀུན་སྤང་བ་ནི།།དེ་དང་དེ་ལ་འབད་དེ་སྤྱད།།ཅེས་འདི་ཙམ་ལས་ཚིག་ཚོགས་མང་པོ་སྐྲ་བ་ཅི་ཞིག་དགོས་ཏེ་མདོར་བསྡུ་ན་ནི།བླ་མ་དགྱེས་པའི་བྱ་བྱེད་གང་ཡིན
པཔ་དེ་དག་ཀུན་བསྲུབ་པར་བྱ་བ་དང་།མི་མཉེས་པའི་བྱ་བྱེད་གང་ཡིན་པ་དེ་དག་ཀུན་སྤང་བར་བྱ་བ་ནི་གནད་འགག་ཡིན་པས།བླ་མ་མཉེས་པ་དང་མི་མཉེས་པའི་བྱ་བྱེད་དེ་དང་དེ་དག་ལ་སྤང་བླང་ཚུལ་བཞིན་དུ
འབད་དེ་སྤྱད་པར་བྱ་བ་འདིར་མ་འདུས་པ་མེད་པས།ཇི་སྐད་དུ།བླ་མ་མི་མཉེས་ཆ་དང་བཅས་སྤང་ཞིང་།།ཇི་ལྟར་མཉེས་པའི་ཐབས་ལ་འབད་པར་བྱ།།ཞེས་སྔར་དྲངས་པ་ལྟར་རོ།།དེ་དག་གི་དོན་ཡང་།།
དངོས་གྲུབ་སློབ་དཔོན་རྗེས་འབྲང་ཞེས།།རྡོ་རྗེ་འཛིན་པ་ཉིད་གསུངས་པར།།ཤེས་ནས་དངོས་པོ་ཐམས་ཅད་ཀྱིས།།བླ་མ་ཡོངས་སུ་མཉེས་པར་བྱ།།ཞེས་དེ་ལྟར་བླ་མ་མཉེས་པར་བྱས་ན་དངོས་གྲུབ་ཀུན།།

ལག་མཐིལ་དུ་གནས་ཏེ།མཆོག་དང་ཐུན་མོང་གི་དངོས་གྲུབ་ཐམས་ཅད་སློབ་དཔོན་གྱི་རྗེས་སུ་འབྲང་སྟེ་སློབ་དཔོན་ལས་འབྱུང་བ་ཡིན་ནོ་ཞེས་གསང་བདག་རྡོ་རྗེ་འཛིན་པ་ཉིད་ཀྱིས་ཟླ་གསང་ཐིག་ལེ་སོགས་ལས
ཡང་ཡང་གསུངས་པས།སློབ་དཔོན་ཀླུ་གྲུབ་ཀྱིས།གང་ཕྱིར་རྡོ་རྗེ་འཛིན་པ་ཡིས།།དངོས་གྲུབ་སློབ་དཔོན་རྗེས་འབྲང་གསུངས།།ཞེས་དང་།ཐལ་འགྱུར་ལས།དངོས་གྲུབ་འདོད་པའི་དད་པ་ཅན།།
དངོས་གྲུབ་བླ་མ་མཉེས་ལས་འབྱུང་།།ཞེས་དང་།གཞན་ཡང་།དངོས་གྲུབ་ཀུན་གྱི་རྩ་བ་རྡོ་རྗེ་སློབ་དཔོན་ཉིད།།ཅེས་སོགས་མང་དུ་གསུངས་པའི་ཚིག་དོན་ཤེས་ནས་ཡིད་ཆེས་པས།རང་གི་ལུས་ངག་ཡིད
གསུམ་བདོག་པའི་དངོས་པོ་ལོངས་སྤྱོད་དང་བཅས་པ་ཐམས་ཅད་ཀྱིས་རྩ་བའི་བླ་མ་ཉིད་ཀུན་ནས་ཡོངས་སུ་མཉེས་པར་བྱ་སྟེ།དགོངས་འདུས་ལས།དེ་བས་དམ་པ་དྲིན་ཅན་ལ།།སྐྱོ་དུ་བ་མེད་པའི་དད་པ
དང་།།གྱོང་ཁེངས་མེད་པའི་མཉེན་ལྐུག་དང་།།སེར་སྣ་མེད་པའི་ཟང་ཟིང་དང་།།སོམ་ཉི་མེད་པའི་སྲི་ཞུ་དང་།།གཡོ་སྤུ་མེད་པའི་དྲང་སྐད་དང་།།ཁ་བསགས་མེད་པའི་རང་ཅུད་དང་།།མོངས་པ་མེད་པའི
ཤེས་རབ་དང་།།དྲི་མ་མེད་པའི་ལྷག་བསམ་བརྒྱད།།དམ་པ་དེ་ལ་རྫོགས་པར་འབུལ།།ཞེས་གསུངས་པ་སོགས་དང་དམ་པ་གོང་མ་རྣམས་ཀྱི་བླ་མ་བསྟེན་ཚུལ་ལ་བལྟ་བ་གལ་ཆེའོ།།གསུམ་པ་རབ་སྲུབ།

པས་མཉེས་པར་བྱ་ཚུལ་ནི།གཞུང་འདིར་བླ་མ་བརྟག་ཅིང་བསྟེན་པའི་ཚུལ་གཙོ་བས་དགོངས་སྤྱོད་ཚུལ་བཞིན་སྦུབ་ཚུལ་དངོས་བསྟན་མེད་ཀྱང་།ཤུགས་བསྟན་ཡོད་དེ།བཀའ་བཞིན་སྒྲུབ
ཚུལ་དང་།དམ་ཚིག་བསྲུང་ཚུལ།དངོས་པོ་ཀུན་གྱིས་བླ་མ་མཉེས་པ་སྒྲུབ་ཚུལ་ཏེ།སྦྱིན་པ་དང་།ཚུལ་ཁྲིམས་དང་།སྒོམ་པ་ལས་བྱུང་བའི་བསོད་ནམས་བྱ་བའི་དངོས་པོ་གསུམ་ལྟ་བུ་ནི་མཆོག་ཡིན་པས།
མཉེས་པ་གསུམ་གྱི་ནང་ནས་སྒྲུབ་པ་མཆོག།ཅེས་གསུངས་པའི་ཕྱིར།དང་པོ་བླ་མ་ཚུལ་བཞིན་དུ་བསྟེན་ནས་དམ་པའི་ཆོས་ལ་ཐོས་བསམ་གྱིས་སྒྲོ་འདོགས་གཅད་ཅིང་།ཉམས་ལེན་གྱི་གནད་གལ་ཐམས་ཅད་ལ
ཞུན་་འཐར་ཆོད་པར་བྱ།དེ་ནས་བླ་མའི་དགོངས་སྤྱོད་ཚུལ་བཞིན་དུ་བསླབ་ཅིང་གདམས་དོན་ཚུལ་བཞིན་དུ་སྒྲུབ་པ་ལ་སྙིང་རུས་བྱེད་པ་ནི་དམ་པའི་ཆོས་ཀྱི་བབས།རབ་སྒྲུབ་པའི་མཆོད་པ་ཡིན།དེའང་རང་རྒྱ་ཐུབ
པ་དང་མཉམ་དུ་གཅིག་པུ་དབེན་པའི་རི་སུལ་དུ།དམ་ཚིག་ཆེན་པོའི་ཆིངས་མེད་པ་ཕྱལ་བ་གཅིག་པུ་ལྷུན་གྲུབ་རྣམས་ཀྱི་བདག་ཉིད་བླ་མ་དམ་པའི་ཐུགས་དགོངས་དང་རང་སེམས་ཐ་མི་དད་པའི་ངང་སྐྱོང་བ་ནི་མཐར
ཟུག་ཆོས་གྲུའི་མོས་གུས་ཏེ།འདི་ནི་གནད་དམ་པ་ཡིན་ཚུལ།ཀུན་མཁྱེན་ཆེན་པོས།ཆོས་ཉིད་བསམ་གྱིས་མི་ཁྱབ་པའི་དམ་ཚིག་ནི།སྣང་ཡིད་འཁོར་འདས་ཀྱི་ཆོས་ཐམས་ཅད་ཡེ་ནས་སྤང་བླང་བསྲུང

མཚམས་ལས་འདས་པ་ཀུན་ཏུ་བཟང་པོ་བྱ་རྩོལ་དང་བྲལ་བའི་དགོངས་པ་སྟེ།གང་གིས་ཀྱང་མ་བཅོས་ཤིང་རྩོལ་སྒྲུབ་རེ་དོགས་མེད་པའི་རང་བཞིན་ནི་དམ་ཚིག་ཐམས་ཅད་ཀྱི་སྙིང་པོའམ་མཆོག་དམ་པ་ཡིན་པས།
དེ་བཞིན་ཉིད་ལ་བཅོས་བསླད་དང་རེ་དོགས་མེད་པའི་གནས་ལུགས་རྫོགས་པ་ཆེན་པོ་ཤེས་ཤིང་གོམས་པར་བྱའོ།།ཞེས་གསུངས་པ་ལྟར་བསྒོམ་པ་ལ་ཕན་ཡོན་དཔག་ཏུ་མེད་པ་ཡོད་དེ།ཏིང་འཛིན་རྒྱལ་པོ་ལས།།
ནང་དུ་ཡང་དག་པར་མཉམ་པར་འཇོག་པ་ལ་བརྩོན་པའི་ཕན་ཡོན།བླ་མའམ་སངས་རྒྱས་ལ་བྱས་པ་གཟོ་བ་སོགས་བཅུ་བསྟན་པ་དང་།བྱང་ཆུབ་སེམས་དཔའི་སྡེ་སྣོད་ཀྱི་མདོར།བླ་མའི་གདམས་པ་ཉམས་སུ
ལེན་པ་ལ་ཞུགས་པ་དེས།ལྷག་པའི་བསམ་པ་བྱེ་བ་ཁྲག་ཁྲིག་བརྒྱ་སྟོང་བརྗོད་དུ་མེད་པ་བཅུར་ཡོངས་སུ་སྤྱོད་དོ།།དབང་པོ་དེ་སྙེད་ཅིག་འཕེལ།བྱིན་རླབས་དེ་སྙེད་ཅིག་འབྱུང་།སྒྲིབ་པ་དེ་སྙེད་ཅིག
འདག།བདུད་དེ་སྙེད་ཅིག་ལས་འདས།ཆོས་ཀྱི་སྒོ་དེ་སྙེད་ཅིག་ལ་འཇུག།ཚོགས་དེ་སྐྱེད་ཅིག་སོགས།སྤྱོད་པ་དེ་སྙེད་ཅིག་རྣམ་པར་དག།སྨོན་ལམ་དེ་སྙེད་ཅིག་འགྲུབ།ཡོན་ཏན་དེ་སྙེད་ཅིག་ཐོབ།
མདོར་ན་སངས་རྒྱས་ཀྱི་ཆོས་ཐམས་ཅད་ཡོངས་སུ་རྫོགས་པ་ནི་བླ་མ་ལ་རག་ལས་ཤིང་བླ་མ་ལས་བྱུང་བའོ།།ཞེས་སོགས་མང་དུ་གསུངས་པས་སྒྲུབ་པའི་མཉེས་པ་ལ་འབད་པར་བྱའོ།།གསུམ་པ་ཞར་བྱུང

སྣོད་རུང་དུ་བྱ་བ་ནི།བསམ་པ་དག་པའི་སློབ་མ་ནི།།དཀོན་མཆོག་གསུམ་ལ་སྐྱབས་སོང་ལ།།བླ་མའི་རྗེས་སུ་འཇུག་པ་འདི།།ཁ་ཏོན་བྱ་བར་སྦྱིན་པར་བྱ།།ཞེས་ལོག་པའི་འདུ
ཤེས་བཞི་ལ་སོགས་པའི་དྲི་མ་མེད་པ་བསམ་པ་དག་པའི་སློབ་མ་དེ་ནི།ཐོག་མར་དཀོན་མཆོག་གསུམ་ལ་སྐྱབས་སུ་སོང་བས་གཞི་བཅས་ལ།དེ་ནས་བྷྲ་མའི་རྗེས་སུ་འཇུག་པའམ་བླ་མ་བསྟེན་ཚུལ་ལྔ་
བཅུ་པ་འདི་བློ་ཐོག་ཏུ་ཁྱ་ཏོན་བྱ་བར་བླ་མས་སྦྱིན་ཅིང་སློབ་མས།ས་སུ་བླང་བར་བྱ་བ་དང་།དེ་ནས་སྔགས་སོགས་སྦྱིན་པ་ཡིས།།དམ་ཆོས་སྣོད་དུ་བྱས་ནས་སུ།།རྩ་བའི་ལྟུང་བ་བཅུ་བཞི་ནི།།ཀླག
དང་འཛིན་པ་ཉིད་དུ་བྱ།།ཞེས་བླ་མ་བསྟེན་ཚུལ་ལ་གོམས་པ་དེ་ནས་སོ་བྱང་གི་བསླབ་སྡོམ་དང་སྔགས་ཀྱི་སྲིན་བྱེད་དམ་ཚིག་ལ་སོགས་སྦྱིན་པ་ཡིས་ཐེག་པ་རིམ་དགུའི་དམ་ཆོས་ཀུན་གྱི་སྣོད་དུ་རུང་ཞིང་སྨིན
པར་བྱས་ནས།དེ་རྗེས་སུའང་ཐོབ་པ་ཙམ་གྱིས་ཆོག་པར་མི་སེམས་པར་དམ་སྡོམ་རྟག་ཏུ་བསྲུང་བའི་ཕྱིར།སློབ་དཔོན་སྨད་པ་ལ་སོགས་སྔགས་ཀྱི་རྩ་བའི་ལྟུང་བ་བཅུ་བཞི་བཤགས་ཚིག་ཅན་སློབ
དཔོན་ཀླུ་སྦུབ་ཀྱིས་མཛད་པའི་གཞུང་དེ་ནི་ཀླག་པ་དང་འཛིན་པ་ཉིད་དུ་བྱ་སྟེ།དེ་ལ་སོགས་པ་དམ་སྡོམ་རྣམས་མི་བརྗེད་ཅིང་བསྲུང་བའི་ཐབས་ལ་བརྩོན་པའི་སྐལ་ལྡན་སྣོད་ལྡན་གྱི་སྐྱེས་བུ་དེ་ནི་བླ་མ་དང

དགོངས་སྤྱོད་མཉམ་པར་འགྱུར་རོ།།གསུམ་པ་བཤད་དོན་མཐར་ཕྱིན་པའི་བྱ་བ་ལ།བསྔོ་བ་དང་།སྦྱར་བྱང་གཉིས་ལས།དང་པོ་ནི།དེ་ལྟར་བླ་མའི་རྗེས་འཇུག་སློབ་མ་ནི།།མ་ལུས་ཕན་བསྐྱེད
སྐྱོན་མེད་འདི་བྱས་པའི།།དགེ་བ་མཐའ་ཡས་བདག་གིས་ཅི་བསགས་པ།།དེས་ནི་འགྲོ་ཀུན་མྱུར་དུ་རྒྱལ་གྱུར་ཅིག།ཅེས་གོང་དུ་བཤད་པ་དེ་ལྟར་བླ་མའི་རྗེས་སུ་འཇུག་ཅིང་ཡང་དག་པར་བསྟེན་པའི
སློབ་མ་ནཱི་མུ་ལུས་པ་ཀུན་ལ།ཕན་པའི་ཡོན་ཏན་དང་བྱིན་རླབས་ཚད་མེད་པ་བསྐྱེད་ཅིང་བསྐྲུན་པའི་ཕྱིར།རྒུད་སྡེའི་དབང་དུ་བྱས་པས་ཚིག་དོན་ལ་སྐྱོན་མེད་པའི་གཞུང་འདི་བརྩམས་པར་བྱས་པའི་དགེ
བྱ་འདིས་མཚོན།དུས་གསུམ་དུ་དགེ་བའི་བསོད་ནམས་མཐའ་ཡས་པ་བདག་གིས་ཅི་བསགས་པ་དང་གསོག་པར་འགྱུར་བ་ཐམས་ཅད་གཅིག་ཏུ་བསྡུས་ཤིང་བསྡོམས་ལ།དེས་ནི་འགྲོ་བ་སེམས་ཅན
མ་ལུས་པ་ཀུན་ཀྱང་མཚན་ལྡན་གྱི་བླ་མ་ཚུལ་བཞིན་དུ་བསྟེན་ནས་ཐུགས་རྗེས་མྱུར་དུ་གྲོལ་ཏེ་ནམ་མཁྱེན་རྒྱལ་བའི་གོ་འཕང་ཐོབ་པའི་རྒྱུར་གྱུར་ཅིག་ཅེས་པའོ།།གཉིས་པ་སྦྱར་བྱང་ནི།ཅེས་བླ་མ་ལྔ
བཅུ་པ་སློབ་དཔོན་ཆེན་པོ་རྟ་དབྱངས་ཀྱིས་མཛད་པ་རྫོགས་སོ།།བྷ་བིཏ།རྒྱ་གར་གྱི་མཁན་པོ་པདྨ་ཀ་ར་ཝརྨ་དང་པདྨ་མཛད་པའི་གོ་ཆ།ཞུ་ཆེན་གྱི་ལོ་ཙཱ་བ་དགེ་སློང་རིན་ཆེན་བཟང་པོས་བསྒྱུར་ཅིང་ཞུས་ཏེ་གཏན

ལ་ཕབ་པའོ།།ཞེས་ཆོས་ཁུངས་བཙུན་པ་ཡིད་ཆེས་པའི་གཞུང་བཟང་ཡོངས་སུ་རྫོགས་པ་གྲུབ་པོ།།སླར་སྤྲས་པ་ཀྱེ་མ་དུས་ངན་སློབ་མ་རང་འདྲའི་ཐ་ཆད་དང་།།བླ་མ་མ
བརྟགས་གང་འཕྲད་བསྟེན་ཅིང་གསར་གྲོགས་འཛིན།།ཅུང་ཟད་རྐྱེན་གྱིས་བཀའ་བཅག་ཐུགས་དགུགས་དམ་ལས་འདའ།།རྡོ་རྗེ་དམྱལ་བ་མངོན་པར་དང་དུ་བླང་ལ་ལྟོས།།དེ་ཕྱིར་ཆོས་འདི་མེད་ཐབས་མེད་དོ
བློ་ལྡན་དག།ཐོག་མ་ཉིད་དུ་འདི་ལ་འཇུག་དང་ཤིན་ཏུ་ཟབ།།བླ་མ་བརྟག་ཅིང་ཚུལ་བཞིན་བསྟེན་ལ་བཀའ་སྒྲུབ་པ།།དམ་ཚིག་ཀུན་གྱི་རྩ་བ་ཡིན་ནོ་སྙིང་ལ་ཟུངས།།འདིར་འབད་དུས་གསུམ་དགེ
བས་རང་དང་གཞན་ཡང་རུང་།།དམ་པ་བསྟེན་ཅིང་དམ་ཚིག་ལ་གནས་མཉེས་གྱུར་ཅིག།དེ་ལྟར་མ་ཤེས་མ་ནུས་མ་གུས་བག་མེད་ཀྱི།།ཉེས་འགལ་ཇི་སྙེད་བྱང་ཞིང་དག་པའི་རྒྱུ་རུ་བསྔོ།།སྐྱེ་ཞིང་སྐྱེ
བ་དག་ནི་ཐམས་ཅད་དུ།།རིགས་བཟང་བློ་གསལ་དེ་རྒྱལ་མེད་པ་དང་།།སྙིང་རྗེ་ཆེ་ཞིང་བླ་མ་ལ་གུས་ལྡན།།དཔལ་ལྡན་བླ་མའི་དམ་ཚིག་ལ་གནས་ཤོག།ཅེས་བླ་མ་ལྔ་བཅུ་པའི་འགྲེལ་པ་གཞན
ལ་མ་བལྟས་པར་དག་ཐོག་ནས་འབྲུ་འགྲེལ་ཉུང་གསལ་བཤད་པ་འདི་ནི།རང་ཉིད་ངན་གཤིས་ཆེ་དབང་གིས་བླ་མའི་བཀའ་བཅག་ཐུགས་དཀྲུགས་ཤོར་ཡོད་སྙམ་པས་འགྱོད་བཤགས་ཀྱི་ཚུལ་དུ།འོག་མིན

མཁའ་སྤྱོད་གཉིས་པའི་ཡང་ཁྲོད་འཆི་མེད་ནོར་བུའི་དགའ་ཚལ་དུ་བི་དྷཱས་ཐལ་དུ་སྤེལ་བས།ནོངས་ཆ་ཡོད་ན་བཤགས་ཤིང་ལེགས་ཆ་མཆིས་ན་བསྟན་འགྲོ་ལ་ཕན་པ་དང་རང་གཞན་མང་པོའི་ཉམས་
ཆག་པ་སྐང་བའི་རྒྱུར་གྱུར་ཅིག།དགེའོ།།དགེའོ།།དགེའོ།།

རྨཱ།ཀཱ་བྲ་ཀྲཱ་བྲགྶ་རྠིག་ཏཱཀྲྀཀ྄ཀྵ་ཙྪ་ཀྵཾ་ཀྵ་ཙྪཿཀཽཀླཀ་ཏུ།